text: মেমারি পুরসভার নেতাজিজয়ন্তী – মঙ্গলকোট নিউজ
  মেমারি পুরসভা কর্তৃক স্থাপিত নেতাজী সুভাষচন্দ্র বসুর আবক্ষ মূর্তির উদ্বোধন করা হয়। তার আগে বর্ণাঢ‍্য র‍্যালি করা হয় ও জাতীয় পতাকা উত্তোলন করেন প্রশাসক স্বপন বিষয়ী। ঠিক ১২ টা ১৫ মিনিটে শঙ্খধ্বনি, উলুধ্বনি, ব‍্যান্ড সহযোগে ফিতে কেটে সুভাষচন্দ্রের মূর্তির উদ্বোধন করেন প্রশাসক স্বপন বিষয়ী ও সহ প্রশাসক সুপ্রিয় সামন্ত। উপস্থিত ছিলেন যুব কল‍্যাণ আধিকারিক, প্রাক্তন কাউন্সিলরবৃন্দ, সমাজসেবী অচিন্ত‍্য চ‍্যাটার্জী, আশিষ ঘোষদস্তিদার, সৌরভ সাঁতরা, নিত‍্যানন্দ ব‍্যানার্জী সহ বিশিষ্ট ব‍্যক্তিবর্গ। অপরদিকে মেমারি ১ পঞ্চায়েত সমিতি ও ব্লক প্রশাসনের উদ‍্যোগে সুভাষ উৎসব পালন করা হয়। ব্লকে জাতীয় পতাকা উত্তোলন করেন বিডিও ডঃ আলি মহঃ ওলি উল্লাহ। পরে নেতাজীর মূর্তিতে মাল‍্যদান করেন পঞ্চায়েত সমিতির সভাপতি বসন্ত রুইদাস, সহ সভাপতি সেখ মোয়াজ্জেম, প্রাক্তন সহসভাপতি ও বর্তমান সদস‍্য মধুসূদন ভট্টাচার্য, পুষ্পার্ঘ দেন কর্মাধ‍্যক্ষ সেখ আব্দুল হালিম সহ অন‍্যান‍্য কর্মাধ‍্যক্ষ সহ সদস‍্যবৃন্দ ও উপস্থিত সকল ব‍্যক্তিবর্গ। পরে ক‍্যুইজ প্রতিযোগিতা করা হয়। পরিচালনা করেন শিক্ষক মহঃ জাহাঙ্গীর ও সন্দীপ পাল।